KATOLIČKI VJERONAUK U OSNOVNOJ ŠKOLI

ELEMENTI I KRITERIJI PRAĆENJA, VREDNOVANJA I OCJENJIVANJA

U ŠK. GOD. 2021./2022.

Prema Kurikulumu za nastavni predmet Katolički vjeronauk navode se sljedeći elementi vrednovanja: znanje, stvaralačko izražavanje i kultura međusobnoga komuniciranja.

Što se vrednuje kod svakog elementa?

|  |  |
| --- | --- |
| ZNANJE: | STVARALAČKO IZRAŽAVANJE: |
| - usmeno  -pismeno | - usmeno izražavanje  - pismeno izražavanje  - likovno izražavanje - scensko izražavanje  - glazbeno izražavanje |
| KULTURA MEĐUSOBNOGA KOMUNICIRANJA: | |
| - odnos prema predmetu,  drugim učenicima i učiteljima  - odnos prema kršćanskim vrednotama | |

OPISNO PRAĆENJE ELEMENATA OCJENJIVANJA

ZNANJE

* Izvrsno usvojio nastavne sadržaje
* Dobro povezuje naučeno sa svakidašnjim životom
* Učenik ima sposobnosti dubljega doživljavanja i spoznavanja otajstava i nauka Crkve
* Posjeduje izrazite sposobnosti u interpretaciji biblijskoga teksta
* S lakoćom usvaja i iznosi sadržaje, uspješno primjenjuje stečeno znanje
* Usvojene nastavne sadržaje iznosi logički i s razumijevanjem
* nastavne sadržaje izlaže s puno detalja
* Uz više ustrajnog i samostalnog rada mogao bi postići i bolje rezultate
* Vidljiv je napredak, potrebno je ovako nastaviti
* Dobro poznaje osnovne biblijske sadržaje
* Teže usvaja gradivo
* Uspjeh postiže uz dosta uloženog truda

STVARALAČKO IZRAŽAVANJE

* Učenik je vrlo uspješan u interpretativnom čitanju biblijskih i drugih tekstova
* Ističe se u scenskom prikazivanju biblijskih tekstova
* Učenik je uspješan i kreativan u simboličkom izražavanju
* Razvijene sposobnosti stvaralačkog izražavanja
* Zalaže se u različitim oblicima stvaralačkoga izražavanja
* Vrlo aktivan i zainteresiran za rad
* Voli predmet, aktivan tijekom nastavnoga procesa
* Vrijedan, marljiv i samostalan, redovito prati nastavne sadržaje
* Aktivan na satu, redovito izvršava svoje obveze
* Savjestan i samostalan u radu
* Odgovorno se odnosi prema radu
* Marljivo i aktivno sudjeluje u vjeronaučnoj nastavi i aktivnostima
* Posjeduje volju za rad, trudi se postići što bolje rezultate
* Voli rad, ali je nesiguran u svoje znanje pa nije aktivan u radu
* Uz poticaj postiže bolje rezultate
* U radu ga treba ohrabriti i potaknuti na veću samostalnost
* Potrebno je češće poticati i usmjeravati pozornost na rad i nastavne sadržaje
* Potreban poticaj za intenzivnije uključivanje u nastavni proces

KULTURA MEĐUSOBNOGA KOMUNICIRANJA

* S ljubavlju pomaže drugima
* Vrlo lijepo surađuje s vjeroučenicima i vjeroučiteljem
* Kod učenika se opaža spremnost življenja po vjeri
* Pažljiv i ljubazan prema drugima
* Uzornim ponašanjem vrlo pozitivno djeluje na ostale učenike
* Uzoran u ponašanju i odnosu prema drugima
* Otvoren za suradnju, razgovor i razumijevanje
* Uvažava druge i prihvaća njihove ideje
* Odlikuje se pozitivnim odnosom prema radu
* Treba ga poticati na pozitivan odnos prema radu i zalaganju na vjeronaučnom susretu

ELEMENTI OCJENJIVANJA I KRITERIJI VREDNOVANJA

|  |  |
| --- | --- |
| **ZNANJE** | |
| OCJENA | OPIS |
| NEDOVOLJAN | Učenik nije usvojio obrađene nastavne teme, ne poznaje osnovne biblijske sadržaje ni ključne pojmove. Minimum stečenih znanja ne zna primijeniti ni uz pomoć vjeroučiteljice. |
| DOVOLJAN | Učenik nesamostalno iznosi temeljne biblijske činjenice. Ključne pojmove definira površno. Uz poticaj i pomoć vjeroučiteljice radi greške u primjeni i izvođenju zadanih aktivnosti. |
| DOBAR | Učenik parcijalno i nepotpuno iznosi vjeronaučne sadržaje. Uz poticaj i pomoć vjeroučiteljice iznosi ključne pojmove te dobro primjenjuje zadane aktivnosti. |
| VRLO DOBAR | Uz eventualnu malu pomoć vjeroučiteljice učenik definira ključne pojmove i logički ih povezuje. Nastavne sadržaje iznosi uz poneku pogrešku i nesigurnost. |
| ODLIČAN | Učenik je u potpunosti usvojio nastavne teme i sadržaje. S lakoćom usvaja i iznosi nastavne sadržaje, te samostalno definira ključne pojmove. Ističe se u interpretaciji biblijskih i drugih književno-umjetničkih tekstova. |
| **STVARALAČKO IZRAŽAVANJE** | |
| OCJENA | OPIS |
| NEDOVOLJAN | Učenik odbija sudjelovati u svakom obliku stvaralačkoga izražavanja, često ne izvršava postavljene zadatke i preuzete obveze, ne uspijeva se izraziti niti uz pomoć i poticaje nastavnika. Nema bilježnicu. |
| DOVOLJAN | Učenik ne pokazuje interes prema stvaralačkom izražavanju, ali reagira na poticaj nastavnika, djelomično izvršava postavljene zadatke,  uspijeva se izraziti samo uz veliku pomoć. Često nema bilježnicu. |
| DOBAR | Učenik nije potpuno samostalan u stvaralačkom izražavanju i izvršavanju zadanih aktivnosti. Marljiv je samo u nekim oblicima stvaralačkog izražavanja. Uz poticaj postiže dobre rezultate. Bilježnica može biti puno bolja. |
| VRLO DOBAR | Učenik rado prihvaća sudjelovanje u različitim oblicima stvaralačkoga izražavanja. S manjim odstupanjima izvodi sve zadane aktivnosti. Uredna bilježnica. |
| ODLIČAN | Učenik vrlo rado sudjeluje u različitim oblicima stvaralačkog izražavanja. Uspješan je i kreativan u simboličkom izražavanju. Lijepa i uredna bilježnica. |
| **KULTURA MEĐUSOBNOGA KOMUNICIRANJA** | |
| OCJENA | OPIS |
| NEDOVOLJAN | Učenik često ometa rad i onemogućava njegovo daljnje izvođenje, nepristojno i neprimjereno se ponaša i izražava, nedostaje mu odnos poštivanja prema kršćanskim vrijednostima. Nedopušteno koristi mobilnu tehnologiju (mobitel, tablet). Odbija poštivati dogovorena pravila i vrijednosti. |
| DOVOLJAN | Učenika treba često poticati na pristojnije i primjerenije ponašanje i izražavanje, ponekad se s nepoštivanjem odnosi prema kršćanskim vrijednostima. Treba ga poticati na pozitivan odnos prema radu i zalaganju na vjeronaučnom susretu. |
| DOBAR | Učenik povremeno surađuje s drugim učenicima i vjeroučiteljicom,  potreban mu je povremeni poticaj na pristojnije i primjerenije  ponašanje i izražavanje, treba još više razviti odnos poštivanja prema kršćanskim vrijednostima. Ne poštuje dogovorene vrijednosti i pravila ponašanja. Teško prihvaća suradnju i dogovor u grupi. |
| VRLO DOBAR | Učenik vrlo dobro surađuje s ostalim učenicima i vjeroučiteljicom, pristojno i primjereno se ponaša i izražava, s poštivanjem se odnosi prema kršćanskim vrijednostima. |
| ODLIČAN | Učenik izvrsno surađuje s ostalim učenicima i vjeroučiteljicom, pažljiv i uljudan, uzornim ponašanjem vrlo pozitivno djeluje na ostale učenike, u svim situacijama se s poštivanjem odnosi prema kršćanskim vrijednostima. Poštuje pravila ponašanja. |

Usmene povjere

Do 1-2x tijekom polugodišta, mogu biti (ne)najavljene i ne traju duže od 10 minuta.

Kriteriji vrednovanja usmene provjere:

Sadržaje s lakoćom i logično povezuje, te ih aktualizira – odličan (5)

Učenik je gotovo u potpunosti usvojio nastavne sadržaje - vrlo dobar (4)

Djelomično primjenjuje usvojene sadržaje, solidno usvojio nastavne sadržaje, potrebna je manja pomoć učitelja - dobar (3)

Poznaje sadržaje na razini prepoznavanja, potrebna je veća pomoć učitelja - dovoljan (2)

Nije svladao gradivo, ne razumije, odbija odgovarati – nedovoljan ( 1)

Vrednovanje i ocjenjivanje u nastavi na daljinu

Za vrednovanje rada u nastavnom predmetu Katolički vjeronauk tijekom škole na daljinu prate se sljedeće aktivnosti učenika: redovito rješavanje školske zadaće i vježbi, izrada/rješavanje zadataka (umna mapa, crtež, kviz, plakat, sastavak).

Redovito rješavanje školske zadaće i vježbi podrazumijeva da su svi zadatci koje je vjeroučiteljica zadala, tijekom mjeseca ili zadane cjeline, riješeni i poslani vjeroučiteljici na uvid putem platforme Microsoft Teams ili dogovorenog drugog sredstva komunikacije u zadanom vremenskom okviru. Učenici koji redovito izvršavaju svoje školske zadaće bit će ocijenjeni ocjenom odličan (5) iz stvaralačkog izražavanja i kulture međusobnoga komuniciranja.

|  |  |  |  |  |
| --- | --- | --- | --- | --- |
|  | **odličan** | **vrlo dobar** | **dobar** | **dovoljan** |
| REDOVITOST TIJEKOM ŠKOLE NA DALJINU | Redovit u radu. Sve zadatke  točno i uredno rješava.  Riješio sve kvizove više od  85%. | Kasni do 5 dana s predajom rada, ali predaje sve zadatke.  Sve zadatke točno i uredno rješava.  Većinu zadataka točno i uredno rješava.  Riješio sve kvizove više od  75% točno. | Kasni do 10 dana, ali ipak predaje većinu zadaća.  Većinu zadataka točno i uredno rješava.  Riješio sve kvizove više od  60% točno. | Kasni više od 10 dana s predajom radova.  Neke zadatke točno i uredno rješava. |

Zaključivanje ocjena na kraju nastavne godine

Zaključna ocjena na kraju nastavne godine izvodi se na temelju elemenata vrednovanja i cjelokupnog rada učenika tijekom cijele nastavne godine uzimajući u obzir ocjene i rad tijekom nastave na daljinu, kao i one iz ostatka nastavne godine (prema kriterijima vrednovanja). Zaključna ocjena ne proizlazi nužno iz aritmetičke sredine već pojedinačnih ocjena prikupljenih vrednovanjem.

ČLANICE AKTIVA KATOLIČKOG VJERONAUKA I. OŠ ČAKOVEC:

Pavla Mesarić, Martina Oskoruš, Nina Somođi, Monika Varošanec i Anemari Vugrinec

Čakovec, 6. rujna 2021.